**Referat fra bestyrelsesmøde den 15.-06.-2022**

**Til stede var:** Per Kølbak, Erik Sørensen, Jan Jacobsen og undertegnede Arly Nielsen.

**Fraværende var:** Steen Madsen med afbud og Esben Christensen uden afbud

Mødet startede kl. 16.30 med følgende dagsorden:

1. Planlægning af arrangementskalender for andet halvår 2022.

Følgende blev vedtaget:

Ad 1) Lørdag den 3. september arrangerer vi en bustur til Ebeltoft, hvor vi først skal besøge Fregatten Jylland og spise vores medbragte frokost. Derefter besøger vi Glasmuseet.

På vej hjem kan der blive tale om at stoppe ved Hvidsten Kro og spise aftensmad, hvis det ikke er for dyrt, og ellers hjemtransport til Frederikshavn. (**Arly** er tovholder på dette arrangement).

**Erik Sørensen** undersøger muligheden for et besøg på Skagens rensningsanlæg f.eks. 12. eller 13. oktober.

**Arly** taler med Tom Svendsen om et fyraftensbesøg på Dronninglund Fjernvarmeværk for at kigge på solfangeranlæg. Besøget tilstræbes at finde sted i midten af november.

Herefter går vi over i julepausen.

I slutfasen talte vi om, at **Jan** vil lægge vores arrangementer ind på MARTECs intranet, så de studerende kan blive orienteret om dem.

Mødet sluttede ca. kl. 17.15 efter en hurtig og effektiv arbejdsindsats og i god ro og orden.

Maskinmester, formand og sekretær

Arly Nielsen